Rikunarita-ORG/Wikinium huggingface dataset:
# Kiev

|  |
| --- |
| **KievКиїв* |
| **Localidat d'Ucraína** |
|

|  |  |
| --- | --- |
|  |  |

 |
|  Anvista de Kiev dende a seu de Santa María. |
| **Estau**  • Ciudat con estatuto especial |  Ucraína Kiev |
| **Superficie** | 839 km² |
| **Población**  • **Total** |  2.960.263 hab. (2022) |
| **Altaria**  • Meyana |  179 m. |
| **Codigo postal** | 01000–06999 |
| **Ríos** | Dniepr |
| **Coordenadas** | 50°27’ 0’’N30°31’25’’E |
| Kiev Kiev en Ucraína |
| Web oficial |

Kiev (Київ, *Kyïv* en ucrainés, Киев, *Kiev* en ruso, *Kijów* en polaco) ye una ciudat d'Ucraína, que ye la capital d'o país y amás en ye la prencipal ciudat por o suyo peso demografico y economico. Ye tamién una d'as ciudaz mas antigas d'Ucraína u mesmo d'a redolada.

A suya población ye de 2.819.566 habitants (2006) en una superficie de 839 km², con una densidat de población de 3.361 hab/km².

Se troba situada a 179 metros d'altaria sobre lo livel d'a mar, estando trescruzada por o río Dniepr.

## Vinclos externos

* Se veigan as imáchens de Commons sobre **Kiev**.
* (uk) Pachina web oficial municipal de Kiev.
* (uk) Київська міська державна адміністрація.
# Fourmies (Norte)

|  |
| --- |
| **Fourmies** |
| **Comuna de Francia** |
|

|  |
| --- |
|  |

 |
|  |
| **Estau**  • Rechión  • Departam.  • Districto  • Cantón |  Francia Altos de Francia Norte Avesnes-sur-Helpe Fourmies (capital) |
| **Población**  • **Total** |  11 449 hab. (2023) |
| **Alcalde** | Mickaël Hiraux |
| **Codigo postal** | 59610 |
| **Coordenadas** | 50° 1’ 1’’N 4° 3’11’’E |
| Fourmies Fourmies en Francia |

**Fourmies** ye una localidat y comuna francesa situada en o departamento de Norte, en a rechión d'Altos de Francia.

## Demografia

**Datos de población**
|

| 1793 | 1800 | 1806 | 1821 | 1831 | 1836 | 1841 | 1846 | 1851 |
| --- | --- | --- | --- | --- | --- | --- | --- | --- |
| 1 474 | 1 560 | 1 741 | 1 935 | 2 247 | 2 450 | 2 634 | 3 048 | 3 360 |

 |
|

| 1856 | 1861 | 1866 | 1872 | 1876 | 1881 | 1886 | 1891 | 1896 |
| --- | --- | --- | --- | --- | --- | --- | --- | --- |
| 4 654 | 5 357 | 7 045 | 9 989 | 11 888 | 15 052 | 14 771 | 15 895 | 15 287 |

 |
|

| 1901 | 1906 | 1911 | 1921 | 1926 | 1931 | 1936 | 1946 | 1954 |
| --- | --- | --- | --- | --- | --- | --- | --- | --- |
| 14 083 | 13 876 | 14 148 | 11 991 | 13 939 | 13 815 | 13 787 | 12 694 | 13 414 |

 |
|

| 1962 | 1968 | 1975 | 1982 | 1990 | 1999 | 2006 | 2007 | 2011 |
| --- | --- | --- | --- | --- | --- | --- | --- | --- |
| 14 508 | 15 117 | 15 505 | 15 242 | 14 505 | 13 867 | - | 13 233 | - |

 |
| Ta os censos dende 1962 dica 1999, a población legal corresponde a la población *sin duplicidaz* seguntes define l'INSEE. |
# Ciencias naturals

As **Ciencias naturals** son as ciencias que tienen por obchecto l'estudio d'a naturaleza. As ciencias naturals estudian os aspectos fisicos y no pas humanos d'o mundo, estando istos zagueros obchecto d'estudio d'as Ciencias humanas. O grupo d'as Ciencias naturals se distingue por un costau d'as Ciencias socials, y por atro, d'as artes y as humanidaz. As Ciencias naturals siguen o metodo cientifico y miran d'explicar o funcionamiento d'o mundo por procesos naturals mas que no divinos. As Matematicas no son por ellas mesmas una ciencia natural, pero proporcionan muitos d'os metodos fundamentals ta istas ciencias.

En atros contextos, o termino Ciencias naturals fa referencia a la Biolochía, y a l'estudio d'os procesos biolochicos, distinguindo-se d'as Ciencias fisicas como a Quimica y a Fisica.

## Se veiga tamién

* Astronomía.
* Biolochía.
	+ Botanica.
	+ Zoolochía.
* Ecolochía.
* Fisica.
* Cheolochía.
* Quimica.
# Latitut

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Mapa d'a Tierra amostrando as linias de latitut u paralelos. As linias de latitut son horizontals en iste mapa.
Se dice **latitut** a la distancia angular, medida sobre un meridiano, entre a linia ecuatorial y o paralelo d'una localización terrestre (u de cualsiquier atro planeta). Se mide en graus. Si o punto pertoca a lo hemisferio norte ye positiva y negativa ta o hemisferio sud. Varia entre **0º e 90º norte** y entre **0º y - 90º sud**.

## Se veiga tamién

* Lonchitut.
* Latitut cheocentrica.
* Cordenata.
# George Washington

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Iste articlo ye sobre un politico estausunidense, president d'os Estaus Unius; ta atros usos, se veiga **George Washington (desambigación).

| George Washington |
| --- |
|
George Washington |
|

---

 1.er President d'os Estaus Unius
 |
| 30 d'abril de 1789 – 3 de marzo de 1797 |
| Lugartenient   | John Adams |
| Succediu por | John Adams |
|

---

 Comandant Cheneral de l'Exercito d'os Estaus Unius  |
| 13 de chulio de 1798 – 14 d'aviento de 1799 |
| Precediu por | James Wilkinson |
| Succediu por | Alexander Hamilton |
|  |
| Naiximiento | 22 de febrero de 1732  Westmoreland County, Virchinia, Reino Uniu |
| Muerte | 14 d'aviento de 1799  Mount Vernon, Virchinia, EE.UU |
| Partiu | Federalista |
| Conchuche | Martha Washington |
| Residencia | Mount Vernon, Virchinia |
| Relichión | Anglicana/Episcopal |
| Sinyal |  |

**George Washington** (Westmoreland County, Virchinia 22 de febrero de 1732 – Mount Vernon, Virchinia, 14 d'aviento de 1799) estió lo primer president d'os Estaus Unius d'America, esleyito president en l'anyo 1879 y reesleyito en 1892, refusó gobernar un tercer mandato establindo a norma de dos mandatos por president. Ye dito lo *Pai d'a Patria* (*Father of his nation*) y considerato como uno d'os pais fundadors d'os Estaus Unius chunto a John Adams, Benjamin Franklin, Alexander Hamilton, John Jay, Thomas Jefferson y James Madison.

A capital d'os Estaus Unius, Washington, DC, o estau de Washington, bellas universidaz y carreras de ciudaz portan o suyo apellito en a suya honor.

## Vinclos externos

* Se veigan as imáchens de Commons sobre **George Washington**.

|  |  |  |
| --- | --- | --- |
| Predecesor: **Creyación d'o cargo** | **President d'Estaus Unius** 30 d'abril de 1789 – 3 de marzo de 1797 | Succesor: **John Adams** |
# Almería

|  |
| --- |
| **Almería** |
| Municipio d'Andalucía |
|

|  |  |
| --- | --- |
|  |  |

 |
|  |
| **Entidat**  • Estau  • Comunidat  • Provincia  • Comarca | Municipio  Espanya  Andalucía Almería Comarca Metropolitana d'Almería |
| **Superficie** | 296,32 km² |
| **Población**  • **Total** |  205 468 hab. (2025) |
| **Altaria**  • Meyana |  23 m. |
| **Distancia**  • 411 km |  enta Madrit |
| **Alcalde** | María del Mar Vázquez Agüero |
| **Codigo postal** | 04001–04009 |
| **Chentilicio** | almeriense |
| **Coordenadas** | 36°50’30’’N 2°27’50’’U |
| Almería Almería en Andalucía |
| Web oficial |

**Almería** ye una ciudat espanyola, capital d'a provincia d'Almería (Andalucía).

En 2006 a suya población yera de 185.309 habitants. A densidat de población ye de 628,2 habitants/km².

## Toponimia

En aragonés medieval se puet veyer escrito *Almaria*, como por eixemplo en a "Grant Cronica de Espanya", compilación historica de Chuan Ferrández d'Heredia.

## Molimentos

* Seu d'a Encarnación d'Almería.

## Localidaz achirmanatas

* 2008:  Buenos Aires (Archentina).
# Extremo Orient

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

L'**Extremo Orient** u **Luengo Orient** sinyala a lo conchunto de países que son a l'este d'Asia. Incluye os siguients países:

* Corea d'o Norte.
* Corea d'o Sud.
* Chapón.
* Mongolia.
* A Republica de China (Taiwan).
* A Republica Popular China (China).
	+ Macau.
	+ Hong Kong.
# Anade

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Un masclo d'anade azulón (*Anas platyrhynchos*), en fenotipo silvestre.
Un **anade** (en benasqués una **aneda**) ye o nombre común en aragonés que designa cualques especies d'aus d'a familia d'as anatidas, en a orden d'as anseriformes, de mida mediana y chica y cuello curto. Un sinonimo d'anade ye **pato**. As crías d'os anades se dicen **anadons**.

Como muitas atras denominacions populars, ye de tot parafiletica, pus s'emplega pa nombrar especies muit diferents que pertenecen mesmo a subfamilias diferents, pero que excluye belatras mas estretament emparentadas basando-se nomás en caracters d'aspecto fisicos.

A especie *Anas platyrhynchos*, conoixiu como «anade fino» u «anade azulón», ye a variedat montesina que habita en Europa y Asia de l'anade domestico, una subspecie cautiva que ye muit común como animal de corral. A voz coloquial pa gritar y fer venir a istes animals en l'Alto Aragón ye «*guito*» u «*guito-guito*».

## Se veiga tamién

* Ánsar u ganso.
	+ Auca.
* Cisne.

## Referencias
# Chudeocastellano

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Iste articlo trata sobre o **chudeocastellano**. Se veiga idioma ladino ta a luenga charrata en Italia.*

| Chudeocastellano *Djudeo-espanyol גודיאו-איספאנייול* |
| --- |
| **Atras denominacions:** | Ladino, chudeoespanyol, sefardita, dzhudezmo, judezmo |
| **Parlau en:** | Israel, Turquía, Grecia, Yugoslavia y Marruecos |
| **Rechión:** |  |
| **Etnia:** | Sefarditas |
| **Parladors:** | 100.000 en Israel y 8.000 en Turquía |
| **Posición:** | {{{clasificación}}} (Ethnologue 1996) |
| **Filiación chenetica:** | Luengas indoeuropeas
 Italica
  Romance
   Galo-iberica
    Ibero-romanica
     Iberica-Occidental
      Espanyol
       **Chudeocastellano** |  |
| Estatus oficial |
| **Oficial en:** | No ye oficial |
| **Luenga propia de:** | {{{propia}}} |
| **Reconoixiu en:** |  Israel |
| **Regulau por:** | *Alliance Israelite Universelle* |
| Codigos |
| **ISO 639-1** |  |
| **ISO 639-2** | lad |
| **ISO 639-3** |  |
| **SIL** | lad |
| Distribución d'o chudeocastellano |

O **chudeocastellano** (en chudeocastellano *djudeo-espanyol*, גודיאו-איספאנייול) ye una variedat d'espanyol charrato mientres sieglos por sefarditas que forachitoron d'Espanya en 1492, que siguioron o camín d'atros que emigroron enantes.

O chudeocastellano no participa d'as prencipals trasformacions lingüisticas que se producioron en o norte d'Espanya enta l'anyo 1400, manimenos si que presenta caracters que se iban cocendo en o sud, como o seseyo-ceceyo.

O sistema fonolochico d'o chudeocastellano ha eliminato as sibilants apico-alveolars ("s" xorda y "s" sonora) y las ha substituyidas por as dentals procedents de *ts*, *ds* y que se representan en castellano medieval como c, ç, z. Sindembargo conserva a distinción entre as formas xordas y sonoras.

Os fonemas /x/ y /ʒ/ que en o lenguache medieval se representaban como x y g, j se conservan, y en o serfardí de Bucarest o fonema /ʒ/ se pronuncia africato como en valenciano a prencipio de palabra u dezaga *n*.

O sefardita de Bucarest presenta a *ñ* descompuesta en *ni*: *aniu*, *puniu*, *niudu*, pareixendo-se a la pronunciación rumana.

## Variants

O chudeocastellano de Marruecos se diz *jaketía*.

## Veyer tamién

* Chudeoaragonés.

## Referencias

| Luengas romances |
| --- |
| Aragonés | Arrumano | Astur-leyonés | Castellano | Catalán | Corso *incluindo o gallurés* | Chudeocastellano | Dalmata | Emilián-romanyol | Francés  *incluindo o diasistema d'as luengas d'oïl con o Borgonyón, Campanyés, Franco-Contés, Galó, Lorenés, Normando (Guernesiés, Jèrriais y Anglo-normando), Petavín-Santonchés, Picardo y Valón*  | Francoprovenzal | Friulán | Gallego | Istriot | Istrorrumano | Italiano | Ladino | Ligur | Lombardo | Meglenorrumano | Napolitán | Occitán *incluindo o gascón y l'aranés* | Piemontés | Portugués | Rumanche | Rumano | Sardo  *incluindo o sasarés* | Siciliano | Veneciano |
# Idioma protoindoeuropeu

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Protoindoeuropeu  |
| --- |
| **Atras denominacions:** | {{{atrasdenominacions}}} |
| **Parlau en:** | Eurasia |
| **Rechión:** | {{{territorios}}} |
| **Etnia:** | {{{pueblo}}} |
| **Parladors:** | Luenga muerta |
| **Posición:** | {{{clasificación}}} (Ethnologue 1996) |
| **Filiación chenetica:** | Indoeuropea |  |
| Estatus oficial |
| **Oficial en:** | - |
| **Luenga propia de:** | {{{propia}}} |
| **Reconoixiu en:** | {{{reconoixiu}}} |
| **Regulau por:** | - |
| Codigos |
| **ISO 639-1** |  |
| **ISO 639-2** |  |
| **ISO 639-3** |  |
| **SIL** |  |
| Puesto d'orichen d'o protoindoeuropeu.Posible puesto d'orichen d'o protoindoeuropeu. |

O **protoindoeuropeu** ye a protoluengua (luenga mai hipoteticament reconstruida), que habría dau orichen a las luengas indoeuropeas. A reconstrucción lingüistica se levo a cabo por meyo d'o metodo comparativo sobre a evidencia d'as consideratas como luengas indoeuropeas descendients que lo succedioron.

Ista reconstrucción lingüistica s'efectuó por meyo d'o clamau metodo comparativo a partir d'as evidencias de similituz entre o griego clasico, o latín, o sanscrito, o chermanico y atras luengas indoeuropeas.

O protoindoeuropeu no ha de confundir-se con o pre-indoeuropeu monotematico, que habría estau l'antecesor d'o protoindoeuropeu propiament dito.

## Referencias
# Luengas na-dene

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Distribución d'as luengas na-dene (en royo).
As luengas **na-dene** u **na-dené** son una d'as familias lingüisticas d'os pueblos nativos d'America, que abraca las luengas atapascas, l'eyak y o tlingit, charratas en chunto per bellas 200.000 personas.

## Distribución

A familia ye espardita per o nord-ueste d'America d'o Norte (Alaska y l'ueste de Canadá), y per bellas rechions d'o sud y d'a costa occidental d'Estaus Unius.

## Clasificación

* Luenga tlingit: 700 charradors (M. Krauss, 1995).
* Atapascano-Eyak.
	+ Luenga eyak: (extinguito).
	+ Luengas atapascas.
		- Septentrionals.
		- D'o litoral Pacifico.
		- Meridionals.

O navajo ye con diferencia l'idioma na-dene mas parlato; se charra prencipalment en Arizona, Nuevo Mexico y altras rechions d'o Sud-ueste d'Estaus Unius.

## Filiación lingüistica

A luenga haida, con solo que unas 15 personas que lo charran fluidament (M. Krauss, 1995), se consideraba parti d'a familia na-dene, pero a mayoría de lingüistas no creyen que n'i haiga prou evidencia lingüistica y s'estiman mas de clasificar-la como una luenga aislata.

Seguntes a controvertita clasificación lingüistica de Joseph Greenberg, a familia ye un d'os tres grupos prencipals d'idiomas d'os nativos americanos, y representa una migración destintiva d'Asia enta America. Os altros dos son as luengas esquimalaleutianas, fablatas en Alaska e l'Artico canadense, y as luengas amerindias, una d'as clasificacions de Greenberg mas descutitas, que abraca totas as luengas d'os nativos americanos que no son na-dene u esquimalaleutianas. D'entre os que actualment refirman a teoría de Greenberg sobre a migración na-dene, bi ye o lingüista Merrit Ruhlen, ta qui a migración habría ocurrito fa bels seis u ueito mil anyos, alto u baixo cuatre mil anyos dimpués d'o poblamiento inicial d'as Americas per parti d'os amerindios. Seguntes Ruhlen, habrían arribato en barcas, establindo-sen en primeras cerca d'as Islas d'a Reina Carlota, uei en a Columbia Britanica, Canadá.

Seguntes a teoría lingüistica de Sergei Starostin, as luengas na-dene fan parti de superfamilia dene-caucasica, chunto con as luengas nortcaucasicas y as sinotibetanas.

## Se veiga tamién

* Luengas atapascas.

## Vinclos externos

* Ethnologue.com: Familias lingüisticas: Na-Dene (en anglés).
* Zentro de Luengas Nativas d'Alaska (en anglés).
# Portaavions

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

L'USS Enterprise (CVN-65), portaavions d'os Estaus Unius.
Un **portaavions** ye una nau de guerra u vaixiello disenyada ta desplegar y recullir avions, actuando como base aeria naval.

Os portaavions permiten a las fuerzas navals tener protección aeria a gran distancia sin amenistar bases aerias terrestres. As armadas modernas emplegan iste tipo de nau, como nau insignia, un papel que d'antis mas preneba o acuirazau. O cambio parte d'a creixent importancia d'a superioritat aeria como parti clau d'a guerra moderna, que prencipió en a Segunda Guerra Mundial.

Os portaavions sin d'escolta se consideran vulnerables a l'ataque d'atros vaixiellos, avions, submarins u misils, y por ixo viachan en grupos de batalla. A diferencia d'atras naus capitals d'o sieglo XX, a unica limitación en o suyo disenyo ha estau o presupuesto.

## Cubierta de vuelo

F/A-18 Hornet en a cubeirta de vuelo d'un portaavions d'a clase Nimiz.
O trampolín final d'o portaavions HMS Invincible d'a Royal Navy.
Os portaavions de disenyo moderno contan con una cubierta plana, a modo de pista de despegue y aterrizache, que ocupa a parti superior de vaixiello y a mayor parti d'a suya eslora. Os avions despegan por a proa y aterrizan por popa.

Os portaavions navegan a velocitat alta y rumbo contra o viento mientres os despegues, ta incrementar a velocitat aparent d'o viento en a cubierta y asinas facilitar a maniobra de despegue d'os avions.

Atros elementos d'a cubierta de vuelo se diferencian en función d'os tipos d'avions emplegaus: convencionals u bien V/STOL y helicopters. En o primer caso (como por eixemplo os grans portaavions d'os Estaus Unius) requieren de catapultas especials que dan un empentón adicional que permite despegar a os avions. D'atra man ta reducir a distancia en os aterrizaches se fa servir un sistema de cables que s'acollan a o gancho de coda que levan os avions. Un sistema diferent ye o emplegau por avions de despegue curto como os Harrier, requiere d'una cubierta de vuelo con un trampolín final (una chicota elevación) y aterrizan autonomament de traza vertical. Os helicopteros aterrizan y despegan verticalment permitindo operar, amás d'os portaavions, en destructors u fragatas con cubierta de vuelo.

## Se veiga tamién

* Vaixiello.
* Galera.
* Avión.

## Referencias